Muamer Zukorlić

**Muamer Zukorlić** (15. februar 1970, selo Orlje, Tutin, SR Srbija, SFR Jugoslavija − Novi Pazar, 6. novembra 2021.), osnivač je Bošnjačke demokratske zajednice (kasnije preimenovana u Stranku pravde i pomirenja) čiji je i bio predsjednik do svoje smrti, bivši je hodža i bivši i glavni muftija Mešihata Islamske zajednice u Srbiji.

## Biografija
Osnovnu školu je završio u selu Ribariće kod Tutina, a zatim u Sarajevu Gazi Husrev-begovu medresu. U Konstantini u Alžiru je 1993. godine završio Islamski fakultet, odsek šerijatsko pravo a post-diplomske studije u Libanu. Živi sa dve supruge, iako zakon u Srbiji zabranjuje bigamiju, kao i poligamiju. Ipak, budući da se zakon u Srbiji bavi isključivo civilnim, a ne verskim brakovima, Zukorlić nije počineo krivično delo. U više navrata istekao je da je to njegova privatna stvar i da je bolje imati dve žene, nego imati jednu a varati je. Ima sedmoro dece.

Čim je osnovan Mešihat Islamske zajednice Sandžaka 1993. godine Muamer je izabran za muftiju, a reizabran na izborima 1998. i 2003. godine. Izabran je za predsednika i glavnog muftiju Mešihata Islamske zajednice u Srbiji 27. marta 2007. godine. Na ovu funkciju je ponovo izabran na izborima u julu 2008. godine. Član je Rijaseta Islamske zajednice u Bosni i Hercegovini. Bio je osnivač i prvi glavni i odgovorni urednik Glasa islama koje se smatra zvaničnim glasilom Islamske zajednice u Srbiji. Muamer je jedan od inicijatora osnivanja Izdavačke kuće El Kelimeh i mekteba za predškolski i školski uzrast. Osnivač je i prvi rektor Internacionalnog univerziteta u Novom Pazaru i prvi dekan Fakulteta za Islamske studije.

Na prvim direktnim izborima za Nacionalni savet Bošnjaka koji su održani 6. juna 2010. godine  pojedinačno najveći broj glasova (45—50%) je osvojila Bošnjačka kulturna zajednica na čijem je čelu muftija Muamer Zukorlić. Državni organi su doneli odluku o nepriznavanju prava Bošnjačkoj kulturnoj zajednici da samostalno formira Nacionalni savet jer nije osvojila ukupnu većinu glasova. Uprkos ovoj odluci Bošnjačka kulturna zajednica je proslavila pobedu i izvršila konstituisanje Bošnjačkog nacionalnog veća koje je na sednici održanoj 25. jula 2010. godine usvojilo deklaraciju kojom se bošnjački narod proglašava konstitutivnim narodom u Srbiji. Povodom negiranja prava Bošnjačkoj kulturnoj zajednici da samostalno formira nacionalni savet Zukorlić je 15. juna 2010. dao sledeću izjavu:

Mešihat Islamske zajednice u Srbiji je povodom fotomontaže, na kojoj je glavni muftija Muamer Zukorlić prikazan u pravoslavnoj svešteničkoj odori, objavljene u dnevnom listu Blic zatražio od uredništva i vlasnika lista izvinjenje i „simboličnu nadoknadu od 100 miliona evra“.

Na predsjedničkim izborima u Srbiji 2012. kandidovao se za predsjednika Srbije kao nezavisni kandidat, a prema konačnim rezultatima osvojio je 1,39% glasova. Godine 2019. bio je glavni protukandidat Huseinu ef. Kavazoviću na izborima za reis-ul-ulemu. Od 373 glasa, Kavazović je dobio 291, a Zukorlić 82.

Umro je u Novom Pazaru od posljedica srčanog udara, 6. novembra 2021. godine.

## Kontroverze
Optužen je za podizanje međunacionalnih tenzija, kao i za to da je pristalica zelene transverzale.

## Reference

## Vanjske veze
* Kraća biografija Muamera Zukorlića na internet sajtu Mešihata islamske zajednice u Srbiji